ผวาสหรัฐพบโอไมครอน!หุ้นดาวโจนส์,น้ำมันปิดร่วง/ทองคำบวก
หุ้นดาวโจนส์ปิดร่วง 461.68 จุด กังวลสหรัฐพบผู้ติดเชื้อโอไมครอนรายแรก ด้านราคาน้ำมันลดลง 61 เซนต์ ขณะที่ทองคำ บวก 7.80 ดอลลาร์
2 ธ.ค. 2564

ดัชนีเฉลี่ยอุตสาหกรรมดาวโจนส์ปิดที่ 34,022.04 จุด ลดลง 461.68 จุด หรือ -1.34%, ดัชนี เอสแอนด์พี 500 ปิดที่ 4,513.04 จุด ลดลง 53.96 จุด หรือ -1.18% และดัชนี แนสแดค ปิดที่ 15,254.05 จุด ลดลง 283.64 จุด หรือ -1.83%ตลาดหุ้นนิวยอร์กร่วงลงหลังจากศูนย์ควบคุมและป้องกันโรค (CDC) ของสหรัฐยืนยันว่า พบผู้ติดเชื้อไวรัสโควิด-19 สายพันธุ์โอไมครอนรายแรกในสหรัฐเมื่อวานนี้ (1 ธ.ค.) โดยผู้ติดเชื้อรายนี้เดินทางกลับจากแอฟริกาใต้ และได้รับการฉีดวัคซีนครบโดสแล้ว แต่ไม่ได้ฉีดวัคซีนเข็มบูสเตอร์สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนมกราคม ลดลง 61 เซนต์ ปิดที่ 65.57 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนกุมภาพันธ์ ลดลง 36 เซนต์ ปิดที่ 68.87 ดอลลาร์ต่อบาร์เรล หลังมีรายงานว่าสหรัฐพบผู้ติดเชื้อไวรัสโควิด-19 สายพันธุ์โอไมครอนรายแรกในประเทศ ซึ่งส่งผลให้นักลงทุนวิตกกังวลเกี่ยวกับผลกระทบที่มีต่อเศรษฐกิจและความต้องการใช้น้ำมันราคาทองคำโคเม็กซ์งวดส่งมอบเดือนกุมภาพันธ์ เพิ่มขึ้น 7.80 ดอลลาร์ ปิดที่ 1,784.30 ดอลลาร์ต่อออนซ์